CELEX: 62008TN0381
Language: ro
Date: 2008-09-15 00:00:00
Title: Cauza T-381/08: Acțiune introdusă la 15 septembrie 2008 — DAI — Sociedade de Desenvolvimento Agro-Industrial SA/Comisia Comunităților Europene

6.12.2008   
            
            
               RO
            
            
               Jurnalul Oficial al Uniunii Europene
            
            
               C 313/36
            
         Acțiune introdusă la 15 septembrie 2008 — DAI — Sociedade de Desenvolvimento Agro-Industrial SA/Comisia Comunităților Europene
   (Cauza T-381/08)
   (2008/C 313/65)
   Limba de procedură: portugheza
   Părțile
   
      Reclamantă: DAI — Sociedade de Desenvolvimento Agro-Industrial SA (Coruche, Portugalia) (reprezentanți: J. da Cruz Vilaça, L. Romão și A. Mestre, avocați)
   
      Pârâtă: Comisia Comunităților Europene
   Concluziile reclamantei
   
               —
            
            
               Constatarea admisibilității acțiunii;
            
         
               —
            
            
               admiterea acțiunii și anularea în parte a Deciziei 2008/445/CE a Comisiei din 11 iunie 2008 de stabilire a sumelor corespunzătoare fiecărui stat membru din ajutorul de restructurare retroactiv pentru producătorii și întreprinderile care au întreprins restructurări în anii de comercializare 2006/2007 și 2007/2008 în cadrul regimului temporar de restructurare a industriei zahărului în Comunitatea Europeană [notificată cu numărul C(2008) 2557] (1), mai precis partea referitoare la suma atribuită Portugaliei din ajutorul de restructurare pentru producătorii și întreprinderile care au întreprins restructurări în anii de comercializare 2006/2007 și 2007/2008;
            
         
               —
            
            
               obligarea Comisiei la plata cheltuielilor de judecată.
            
         Motivele și principalele argumente
   Încălcarea articolului 1 alineatul (1) litera (c) din Regulamentul (CE) nr. 1261/2007 (2) și a articolului 16a din Regulamentul (CE) nr. 1264/2007 (3).
   Încălcarea principiilor egalității, al securității juridice și al neretroactivității legilor.
   
      (1)  JO L 156, p. 20.
   
      (2)  Regulamentul (CE) nr. 1261/2007 al Consiliului din 9 octombrie 2007 de modificare a Regulamentului (CE) nr. 320/2006 de instituire a unui regim temporar de restructurare a industriei zahărului în Comunitate (JO L 283, p. 8).
   
      (3)  Regulamentul (CE) nr. 1264/2007 al Comisiei din 26 octombrie 2007 de modificare a Regulamentului (CE) nr. 968/2006 de stabilire a normelor de aplicare a Regulamentului (CE) nr. 320/2006 al Consiliului de instituire a unui regim temporar de restructurare a industriei zahărului în Comunitatea Europeană (JO L 283, p. 16).